stanford-oval/wikipedia huggingface dataset:
มาโบโรชิ
แหล่งข้อมูลอื่น

เว็บไซต์ทางการ (ในภาษาญี่ปุ่น)
มาโบโรชิ ที่เน็ตฟลิกซ์
มาโบโรชิ (ภาพยนตร์) ที่เครือข่ายข่าวอนิเมะ
| ด ค กแมปปา |
| --- | --- | --- |
| ซีรีส์โทรทัศน์ |  เพลงแรก รักแรก จูบแรก (พ.ศ. 2555)  เทคีว 1–3 (พ.ศ. 2555–2556)  ก้าวแรกสู่สังเวียน: Rising (พ.ศ. 2556–2557)  ซันเกียว โนะ เทอร์เรอร์ (พ.ศ. 2557)  กาโร่ อัศวินหมาป่าทองคำ: โฮโน โนะ โคกูอิง (พ.ศ. 2557–2558)  มหาวิบัติบาฮามุทคลั่ง GENESIS (พ.ศ. 2557)  พันช์ไลน์ (พ.ศ. 2558)  ล่าอสูรกาย (พ.ศ. 2558–พ.ศ. 2559)  กาโร่ อัศวินหมาป่าทองคำ: กูเร็ง โนะ สึกิ (พ.ศ. 2558–2559)  เดส์ (พ.ศ. 2559)  ยูริ!!! on ICE (พ.ศ. 2559)  ไอดอล จิเฮ็ง (พ.ศ. 2560)  มหาวิบัติบาฮามุทคลั่ง: เวอร์จินโซล (พ.ศ. 2560)  โคตรเซียนโรงเรียนพนัน (พ.ศ. 2560)  ดาวจรัสฟ้า อินทรีถลาลม (พ.ศ. 2560)  กาโร่ อัศวินหมาป่าทองคำ: วานิชชิงไลน์ (พ.ศ. 2560–2561)  อินุยาชิกิ (พ.ศ. 2560)  บานานาฟิช (พ.ศ. 2561)  ซอมบี้แลนด์ซากะ (พ.ศ. 2561)  ดาบล่าพญามาร โดโรโระ (พ.ศ. 2562)  โคตรเซียนโรงเรียนพนัน ×× (พ.ศ. 2562)  ซาราซังไม (พ.ศ. 2562)  ล้างบางสัตว์อสูร (พ.ศ. 2562)  แกรนบลู แฟนตาซี เดอะอนิเมชั่น ฤดูกาลที่ 2 (พ.ศ. 2562)  อูจิทามะ?! ~อูจิ โนะ ทามะ ชิริมาเซ็ง กะ?~ (พ.ศ. 2563)  สาปพันธุ์อสูร (พ.ศ. 2563)  ลิสเตเนอร์ส (พ.ศ. 2563)  เทพเกรียน โรงเรียนมัธยม (พ.ศ. 2563)  มิสเตอร์เลิฟ: ดรีมเดต (พ.ศ. 2563)  มหาเวทย์ผนึกมาร (พ.ศ. 2563–ปัจจุบัน)  ซามูไรยิมนาสติก (พ.ศ. 2563)  ผ่าพิภพไททัน ไฟนอล ซีซั่น (พ.ศ. 2563–ปัจจุบัน)  ซอมบี้แลนด์ซากะ รีเวนจ์ (พ.ศ. 2564)  รี-เมน (พ.ศ. 2564)  อิดะเท็น เทพต่อสู้กู้ยุคสันติ (พ.ศ. 2564)  แท็กต์ โอปัส. เดสตินี ~ลิขิตเสียง บรรเลงชะตา~ (พ.ศ. 2564)  หนุ่มน้อยนักบัลเลต์ (พ.ศ. 2565)  มนุษย์เลื่อยยนต์ (พ.ศ. 2565)  สงครามคนทมิฬ ฤดูกาลที่ 2 (พ.ศ. 2566)  สกิลสุดพิสดารกับมื้ออาหารในต่างโลก (พ.ศ. 2566)  สุขาวดีอเวจี (พ.ศ. 2566)  Bucchigiri?! (พ.ศ. 2567)  Oblivion Battery (พ.ศ. 2567)  รันม่า ½ ไอ้หนุ่มกังฟู (พ.ศ. 2567)  Lazarus (TBA)  เซ็นชู (TBA)  |  |
| ภาพยนตร์ |  กาโร่ อัศวินหมาป่าทองคำ: Divine Flame (พ.ศ. 2559)  แค่วาดฝันให้โลกสวย (พ.ศ. 2559)  มหาเวทย์ผนึกมาร 0 (พ.ศ. 2564)  มาโบโรชิ (พ.ศ. 2566)  มนุษย์เลื่อยยนต์ –  เดอะมูฟวี: Reze Arc (TBA)  ซอมบี้แลนด์ซากะ เดอะมูฟวี (TBA)  |  |
| โอเอ็นเอ |  โบเคียกุ แบตเตอรี (พ.ศ. 2563)  ยาสึเกะ ซามูไรแอฟริกา (พ.ศ. 2564)  โคตรเซียนโรงเรียนพนัน Twin (พ.ศ. 2565)  |  |
| โอวีเอ |  เดส์ (พ.ศ. 2560–2561)  |  |
 หมวดหมู่
อำเภอบ้านนาเดิม

| อำเภอบ้านนาเดิม |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Ban Na Doem
คำขวัญ: ยางพาราเขียวขจี รสดีผลไม้ หลากหลายพระดี ศักดิ์ศรีเมืองเก่า เขาพลูน้ำแร่ร้อน พักผ่อนแม่น้ำตาปี
แผนที่จังหวัดสุราษฎร์ธานี เน้นอำเภอบ้านนาเดิม
พิกัด: 8°53′6″N 99°18′36″E﻿ / ﻿8.88500°N 99.31000°E﻿ / 8.88500; 99.31000
ประเทศ:  ไทย
จังหวัด: สุราษฎร์ธานี
พื้นที่
 • ทั้งหมด: 207.3 ตร.กม. (80.0 ตร.ไมล์)
ประชากร (2564)
 • ทั้งหมด: 24,153 คน
 • ความหนาแน่น: 116.51 คน/ตร.กม. (301.8 คน/ตร.ไมล์)
รหัสไปรษณีย์ : 84240
รหัสภูมิศาสตร์: 8413
ที่ตั้งที่ว่าการ: ที่ว่าการอำเภอบ้านนาเดิม หมู่ที่ 2 ตำบลบ้านนา อำเภอบ้านนาเดิม จังหวัดสุราษฎร์ธานี 84240
 ส่วนหนึ่งของสารานุกรมประเทศไทย
บ้านนาเดิม เป็นอำเภอตั้งอยู่ในจังหวัดสุราษฎร์ธานี อำเภอบ้านนาเดิมมีการพัฒนาเป็นเขตเศรษฐกิจสำคัญของจังหวัดสุราษฎร์ธานีและภาคใต้เพื่อรองรับความเจริญของการพัฒนาชายฝั่งทะเลตะวันออก ด้านอ่าวไทย ซึ่งเป็นศูนย์กลางการคมนาคมขนส่ง ทางบก ทางน้ำ ทางอากาศ  ระหว่างจังหวัดสุราษฎร์ธานี  นครศรีธรรมราช กระบี่ ภูเก็ต  สงขลา กรุงเทพมหานคร จังหวัดสำคัญและประเทศเพื่อนบ้าน  เนื่องจากพื้นที่อำเภอใกล้เคียงมีทรัพยากรธรรมชาติหลายชนิดสมบูรณ์เพียงพอ เป็นปัจจัยพื้นฐานที่เอื้อในการพัฒนาระบบเศรษฐกิจอำเภอบ้านนาเดิม จังหวัดสุราษฎร์ธานีและภาคใต้ทั้งภายในภายนอกของภูมิภาคได้อย่างเต็มที่และมีศักยภาพ[ต้องการอ้างอิง]
ที่ตั้ง

อำเภอบ้านนาเดิมตั้งอยู่ทางตอนกลาง ค่อนไปทางทิศตะวันออกของจังหวัดมีแม่น้ำสายสำคัญคือแม่น้ำตาปี คลองยา และคลองลำพูนไหลผ่านนำความอุดมสมบูรณ์ของแร่ธาตุสำคัญต่อเศรษฐกิจและด้านการเกษตร อำเภอบ้านนาเดิม เป็นอำเภอหนึ่งของจังหวัดสุราษฎร์ธานี ซึ่งสามารถพัฒนาได้ดีเนื่องจากมีพื้นที่ติดต่อกับอำเภอต่างๆและจังหวัดสำคัญของภาคใต้มีความสะดวกด้านคมนาคมทั้งทางเรือ ทางอากาศ ทางรถไฟ ทางบกมีทางหลวงแผ่นดินหมายเลข 41 (ทางหลวงสายเอเซีย A–2) จากชุมพรถึงสุไหงโก-ลกต่อไปยังมาเลเซีย สิงคโปร์ อินโดนีเซีย มีถนนที่ทันสมัยคือทางหลวงเเผ่นดินหมายเลข 44 / เซาท์เทิร์น เรียกว่าสะพานเศรษฐกิจโครงการพัฒนาพื้นที่ชายฝั่งทะเลภาคใต้ (Southern Sea Board) เป็นถนนเชื่อมระหว่างชายฝั่งทะเลตะวันออกอ่าวไทยกับชายฝั่งตะวันตกทะเลอันดามัน เริ่มจากจังหวัดกระบี่ผ่านอำเภออ่าวลึก อำเภอปลายพระยาเข้าเขตจังหวัดสุราษฎร์ธานีที่ตำบลบางสวรรค์  อำเภอพระแสง อำเภอเคียนซา อำเภอบ้านนาเดิม อำเภอเมืองสุราษฎร์ธานี อำเภอกาญจนดิษฐ์ มีจุดตัดกับถนนทางหลวงสายเลขที่ 41 (ทางหลวงสายเอเซีย A–18) ถนนเชื่อมกันติดต่อได้ ทั้งคาบสมุทรภาคใต้ จุดตัดอยู่ในตำบลท่าเรือ จุดตัดกับเส้นทางรถไฟสายใต้ที่บ้านเขาพลู ตำบลนาใต้
ที่ตั้ง > อาณาเขตติดต่อ

ทิศเหนือ ติดต่อกับอำเภอพุนพินและอำเภอเมืองสุราษฎร์ธานี
ทิศตะวันออก ติดต่อกับอำเภอเมืองสุราษฎร์ธานีและอำเภอบ้านนาสาร
ทิศใต้ ติดต่อกับอำเภอบ้านนาสารและอำเภอเคียนซา
ทิศตะวันตก ติดต่อกับอำเภอเคียนซาและอำเภอพุนพิน
ประวัติศาสตร์

เดิมชื่ออำเภอลำพูนมี 7 ตำบล คือ บ้านนา, ท่าเรือ, กอบแกบ, ทุ่งเตา, อิปัน, พระแสง และพนม ตั้งขึ้นจากการจัดระเบียบการปกครองแผ่นดินในส่วนภูมิภาค ตามพระราชบัญญัติลักษณะปกครองท้องที่ร.ศ.116สมัยพระบาทสมเด็จพระจุลจอมเกล้าเจ้าอยู่หัว ต่อมาในปี พ.ศ.2442) ได้แยกตำบลอิปันพนมและพระแสงไปตั้งเป็นอำเภอพระแสงและกิ่งอำเภอพนมแล้วโอนตำบลเวียงสระทุ่งหลวงท่าชี และนาสารมาขึ้นกับอำเภอลำพูน
เมื่อวันที่ 29 เมษายน 2460 ได้เปลี่ยนชื่ออำเภอลำพูนเป็นอำเภอบ้านนา โดยเห็นว่าตัวที่ว่าการอำเภอตั้งอยู่ที่ตำบลบ้านนา ต่อมาในวันที่ 1 กรกฎาคม 2481 ทางราชการได้ย้ายตัวที่ว่าการอำเภอบ้านนาไปตั้งที่ตำบลนาสารแล้วตั้งชื่อใหม่ว่าอำเภอบ้านนาสาร ตั้งแต่วันที่ 20 เมษายน 2482 เป็นต้นมา
วันที่ 3 กุมภาพันธ์ 2519 กระทรวงมหาดไทยได้ประกาศจัดตั้งเป็นกิ่งอำเภอบ้านนาเดิมขึ้นมา โดยแยกท้องที่อำเภอบ้านนาสารมา 2 ตำบล คือ ตำบลบ้านนา และตำบลท่าเรือ โดยใช้สถานที่วัดทองประธานเป็นที่ตั้งที่ว่าการกิ่งอำเภอชั่วคราว ต่อมาได้มีการแบ่งเขตการปกครองออกอีก 2 ตำบล คือตำบลทรัพย์ทวี แยกมาจากตำบลท่าเรือ เมื่อวันที่ 15 สิงหาคม 2525และตำบลนาใต้ แยกมาจากตำบลบ้านนา และเมื่อวันที่ 1 กรกฎาคม 2526 วันที่ 21 พฤษภาคม 2533  ได้มีการประกาศในราชกิจจานุเบกษาฉบับพิเศษ  หน้า 1 เล่ม 107 ตอน 83 ยกฐานะกิ่งอำเภอบ้านนาเดิม เป็นอำเภอบ้านนาเดิม เป็นอำเภอบ้านนาเดิมรวมเวลาที่เป็นอำเภอ 30 ปี จนถึงปีปัจจุบัน (รวมทั้งที่เป็นกิ่งอำเภอ)
การแบ่งเขตการปกครอง > การปกครองส่วนภูมิภาค

อำเภอบ้านนาเดิมแบ่งเขตการปกครองออกเป็น 4 ตำบล 30 หมู่บ้าน ได้แก่
การแบ่งเขตการปกครอง > การปกครองส่วนท้องถิ่น

ท้องที่อำเภอบ้านนาเดิมประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลบ้านนา ครอบคลุมพื้นที่บางส่วนของตำบลบ้านนาและตำบลนาใต้
องค์การบริหารส่วนตำบลบ้านนา ครอบคลุมพื้นที่ตำบลบ้านนา (นอกเขตเทศบาลตำบลบ้านนา)
องค์การบริหารส่วนตำบลท่าเรือ ครอบคลุมพื้นที่ตำบลท่าเรือทั้งตำบล
องค์การบริหารส่วนตำบลทรัพย์ทวี ครอบคลุมพื้นที่ตำบลทรัพย์ทวีทั้งตำบล
องค์การบริหารส่วนตำบลนาใต้ ครอบคลุมพื้นที่ตำบลนาใต้ (นอกเขตเทศบาลตำบลบ้านนา)
การคมนาคม

ทางถนน: สามารถติดต่อกับหมู่บ้านอื่นได้ตลอดทั้งปีโดยทางรถยนต์ และการเดินทางสู่จังหวัดสุราษฎร์ธานี โดยรถยนต์ผ่านถนนสายเอเชียหรือทางหลวงหมายเลข 41 และถนนสายเซาเทิร์นซีบอร์ด
ทางรถไฟ: มีรถไฟสายใต้บริการในท้องถิ่น และสามารถติดต่อได้ทั่วประเทศ[ต้องการอ้างอิง]
การท่องเที่ยว

การท่องเที่ยวเชิงอนุรักษ์
ร้านเด็ดประจำถิ่น
ร้านแปะถ้อง เป็นก๋วยเตี๋ยวที่ขายมายาวนาน เอกลักษณ์เด่น คือไม่มีป้ายร้าน แต่คนในพื้นที่จะรู้จักเป็นอย่างดี ตั้งอยู่ในตลาด ต.บ้านนา เปิดขายตั้งแต่เที่ยงวัน ถึงบ่ายสองโมง ก็เริ่มหมด
ร้านข้าวแกงป้าพลุ้ง เป็นร้านข้าวแกงที่เปิดขายมายาวนาน 40 กว่าปี เอกลักษณ์เป็นข้าวแกงรสชาติจัดจ้านตามเอกลักษณ์คนใต้ เมนูเด็ด คั่วกลิ้งเนื้อ ผัดเผ็ดไส้หมู การันตีความเผ็ดและจัดจ้าน
ร้านผัดพริกยายมร ร้านอาหารที่เปิดมายาวนาน ปัจจุบันเป็นทายาทรุ่นหลานดูแลกิจการ เมนูเด็ด ข้าวผัดพริก และต้มยำหนังหมู
ตำบลบ้านนา: ป่าพรุกงบ้านนาเดิม สวนป่าพฤกษศาสตร์โรงเรียนบ้านนาวิทยาคม แอ่งน้ำห้วยใหญ่ สระน้ำบ้านสวยศรี อนุสาวรีย์คนทรรพ์ แห่งแรกในประเทศไทย ตั้งอยู่ที่ศาลากลางน้ำ ป่าพรุกง บ้านนาเดิม
ตำบลท่าเรือ: บ่อน้ำพุร้อนเขาพลู ป่าพรุทุ่งกระจูด ป่าเสม็ด
ตำบลทรัพย์ทวี: แม่น้ำตาปี และทุ่งปักขอ
วัด
วัดควนท่าแร่ วัดควนพระ อยู่ในตำบลทรัพย์ทวี
วัดบ้านนา(วัดใต้)  วัดชโลตมาราม(วัดน้ำฉ่า)มีเกจิอาจารย์หลวงพ่อทองสุข อยู่ในตำบลนาใต้
วัดห้วยใหญ่ (วัดชุมพูพล) วัดทองประธาน มีเกจิอาจารย์หลวงพ่อทอง หลวงพ่อกล่อม อยู่ในตำบลบ้านนา
วัดท่าเรือ (วัดปัฏนาราม) มีเกจิอาจารย์ พ่อท่านเจ้าฟ้า อยู่ในตำบลบ้านท่าเรือ
อาชีพ

ประชากรส่วนใหญ่ประกอบอาชีพเกษตรกรรม
แอนดรอยด์ (แก้ความกำกวม)

แอนดรอยด์ (Android) ส่วนใหญ่หมายถึง :
แอนดรอยด์ หุ่นยนต์ที่ถูกสร้างมาให้มีรูปร่างเหมือนมนุษย์
แอนดรอยด์ (ระบบปฏิบัติการ) ระบบปฏิบัติการสำหรับโทรศัพท์มือถือ พัฒนาโดยบริษัทกูเกิล
แอนดรอยด์ (Android) อาจหมายถึง :
ตามล่านักฆ่าแอนดรอยด์ ชื่อการ์ตูนญี่ปุ่น
ดูเพิ่ม

ดรอยด์
อำเภอบ้านเหลื่อม

| อำเภอบ้านเหลื่อม |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Ban Lueam
คำขวัญ: แตงโมหวาน อ้อยโรงงาน ข้าวสารมะลิ ปลามากมี ผ้าไหมมัดหมี่ ลำชีไหลผ่าน ละหานลูกนก
แผนที่จังหวัดนครราชสีมา เน้นอำเภอบ้านเหลื่อม
พิกัด: 15°36′33″N 102°7′46″E﻿ / ﻿15.60917°N 102.12944°E﻿ / 15.60917; 102.12944
ประเทศ:  ไทย
จังหวัด: นครราชสีมา
พื้นที่
 • ทั้งหมด: 218.9 ตร.กม. (84.5 ตร.ไมล์)
ประชากร (2564)
 • ทั้งหมด: 20,650 คน
 • ความหนาแน่น: 94.34 คน/ตร.กม. (244.3 คน/ตร.ไมล์)
รหัสไปรษณีย์ : 30350
รหัสภูมิศาสตร์: 3005
ที่ตั้งที่ว่าการ: ที่ว่าการอำเภอบ้านเหลื่อม ถนนศูนย์ราชการ ตำบลบ้านเหลื่อม อำเภอบ้านเหลื่อม จังหวัดนครราชสีมา 30350
 ส่วนหนึ่งของสารานุกรมประเทศไทย
บ้านเหลื่อม เป็นอำเภอหนึ่งของจังหวัดนครราชสีมา
ประวัติศาสตร์

วันที่  18   ตุลาคม   2519    ได้แยกพื้นที่ตำบลบ้านเหลื่อม  ตำบลวังโพธิ์  และตำบลโคกกระเบื้อง มาตั้งเป็น กิ่งอำเภอบ้านเหลื่อม ขึ้นกับอำเภอคง
วันที่  28   กันยายน  2522   ตั้งตำบลช่อระกา  แยกออกจากตำบลวังโพธิ์
วันที่   1    มกราคม  2531   ยกฐานะเป็น อำเภอบ้านเหลื่อม
วันที่  17   กรกฎาคม  2536   จัดตั้งสุขาภิบาลบ้านเหลื่อม  ในท้องที่บางส่วนของตำบลบ้านเหลื่อม และ บางส่วนของตำบลวังโพธิ์
วันที่  25   พฤษภาคม 2542   ยกฐานะจากสุขาภิบาลบ้านเหลื่อมเป็นเทศบาลตำบลบ้านเหลื่อม
ที่ตั้งและอาณาเขต

อำเภอบ้านเหลื่อมตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอเมืองชัยภูมิ (จังหวัดชัยภูมิ) และอำเภอแก้งสนามนาง
ทิศตะวันออก ติดต่อกับอำเภอบัวใหญ่
ทิศใต้ ติดต่อกับอำเภอคง
ทิศตะวันตก ติดต่อกับอำเภอเนินสง่า (จังหวัดชัยภูมิ)
การแบ่งเขตการปกครอง > การปกครองส่วนภูมิภาค

อำเภอบ้านเหลื่อมแบ่งพื้นที่การปกครองออกเป็น 4 ตำบล 39 หมู่บ้าน ได้แก่
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1. |  | บ้านเหลื่อม |  | (Ban Lueam) |  |
| 2. |  | วังโพธิ์ |  | (Wang Pho) |  |
| 3. |  | โคกกระเบื้อง |  | (Khok Krabueang) |  |
| 4. |  | ช่อระกา |  | (Cho Raka) |  |
การแบ่งเขตการปกครอง > การปกครองส่วนท้องถิ่น

ท้องที่อำเภอบ้านเหลื่อมประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลบ้านเหลื่อม ครอบคลุมพื้นที่บางส่วนของตำบลบ้านเหลื่อม ตำบลโคกกระเบื้อง และตำบลวังโพธิ์
องค์การบริหารส่วนตำบลบ้านเหลื่อม ครอบคลุมพื้นที่ตำบลบ้านเหลื่อม (นอกเขตเทศบาลตำบลบ้านเหลื่อม)
องค์การบริหารส่วนตำบลวังโพธิ์ ครอบคลุมพื้นที่ตำบลวังโพธิ์ (นอกเขตเทศบาลตำบลบ้านเหลื่อม)
องค์การบริหารส่วนตำบลโคกกระเบื้อง ครอบคลุมพื้นที่ตำบลโคกกระเบื้อง (นอกเขตเทศบาลตำบลบ้านเหลื่อม)
องค์การบริหารส่วนตำบลช่อระกา ครอบคลุมพื้นที่ตำบลช่อระกาทั้งตำบล
การขนส่ง

การรถไฟแห่งประเทศไทย: ทางรถไฟสายตะวันออกเฉียงเหนือ (สายอีสานตอนกลาง ชุมทางแก่งคอย—ชุมทางบัวใหญ่)
สถานี: บ้านเหลื่อม (สถานีหลัก)
ที่หยุดรถ: บ้านโคกกระเบื้อง – บ้านหนองปรือโป่ง
ทางหลวงแผ่นดินหมายเลข 2160 คง - บ้านเหลื่อม
ทางหลวงแผ่นดินหมายเลข 2246 บ่อตะครอง - ตะโก
ทางหลวงแผ่นดินหมายเลข 2369 พระทองคำ - แก้งสนามนาง
รถประจำทาง จำนวน 1 สาย ได้แก่
สายนครราชสีมา – แก้งสนามนาง – ชัยภูมิ
ไชยา (แก้ความกำกวม)

ไชยา อาจหมายถึง
เมืองไชยา หรือ อำเภอไชยา จังหวัดสุราษฎร์ธานี
ตลาดไชยา หรือ เทศบาลตำบลตลาดไชยา
มวยไชยา
ไชยา (ภาพยนตร์)
ชื่อบุคคล อาจหมายถึง
ไชยา มิตรชัย
ไชยา สุริยัน
ไชยา สะสมทรัพย์
ชื่อตัวละคร อาจหมายถึง
น้อยไชยา - ตัวละครจากการ์ตูนเณรแก้วกับน้อยไชยา
เณรไชยา - ตัวละครจากการ์ตูนตึ๋งหนืดตะลอนทัวร์
โรงเรียนเมธีพิทยา

| โรงเรียนเมธีพิทยา Metheepittaya School |
| --- | --- |

ที่ตั้ง
ต.ท่าฬ่อ อ.เมืองพิจิตร จ.พิจิตร 66000  ประเทศไทย
พิกัด: 16°31′19″N 100°19′28″E﻿ / ﻿16.522047°N 100.324522°E﻿ / 16.522047; 100.324522
ข้อมูล
ชื่ออื่น: ม.ธ. (M.T.)
ประเภท: โรงเรียนรัฐบาล
คำขวัญ: โลโก ปตฺถมฺภิกา เมตฺตา (เมตตาเป็นเครื่องค้ำจุนโลก)
สถาปนา: 1 เมษายน พ.ศ. 2499
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 1066101004
ผู้อำนวยการ: นายนิรุตติ  ครุฑหลวง
พื้นที่: 39 ไร่ 1 งาน 35 ตารางวา
สี:   เขียว   เหลือง
คำขวัญ: เรียนดี กีฬาเด่น เน้นสิ่งแวดล้อม เพียบพร้อมคุณธรรม น้อมนำเศรษฐกิจพอเพียง
เพลง: มาร์ชเมธี
เว็บไซต์: https://met.ac.th
โรงเรียนเมธีพิทยา (อังกฤษ: Metheepittaya School) เป็นโรงเรียนขนาดเล็ก สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ หมู่ 7 ตำบลท่าฬ่อ อำเภอเมืองพิจิตร จังหวัดพิจิตร
ประวัติโรงเรียน

โรงเรียนเมธีพิทยา ก่อตั้งขึ้นโดย ท่านเจ้าคุณเมธีธรรมประนาท เมื่อวันที่ 24 มิถุนายน พ.ศ. 2499 ในบริเวณวัดท่าฬ่อ โดยเปิดทำการสอนตั้งแต่ชั้นประถมศึกษา ถึงระดับชั้นมัธยมศึกษาตอนต้น 1 เมษายน พ.ศ. 2532 กระทรวงศึกษาธิการพิจารณาเห็นชอบ รับโอนโรงเรียนเมธีพิทยาเข้าสังกัดกองการมัธยมศึกษา กรมสามัญศึกษา กระทรวงศึกษาธิการ ปัจจุบันเปิดทำการสอนตั้งแต่ระดับชั้นมัธยมศึกษาปีที่ 1 ถึง ชั้นมัธยมศึกษาปีที่ 6 สังกัดสำนักงานเขตพื้นที่การศึกษามัธยมศึกษา เขต 41 เก็บถาวร 2017-08-03 ที่ เวย์แบ็กแมชชีน
สัญลักษณ์ประจำโรงเรียน > ตราสัญลักษณ์ประจำโรงเรียน

เสมาธรรมจักรอยู่เหนือลูกโลก โดยมีรังสีเปล่งประกายเจิดจ้า มีความหมายคือ
รังสี หมายถึง ความเจริญก้าวหน้า
เสมาธรรมจักร หมายถึง การศึกษา
ลูกโลก หมายถึง ความรู้ที่กว้างไกล
รวมความว่า "การศึกษาคือความเจริญงอกงามของชีวิต ที่ให้ความรู้กว้างไกล"
สัญลักษณ์ประจำโรงเรียน > อักษรย่อประจำโรงเรียน

ม.ธ.
สัญลักษณ์ประจำโรงเรียน > สีประจำโรงเรียน

เขียว   เหลือง : มีความหมายคือ
สีเขียว หมายถึง ความเจริญงอกงาม
สีเหลือง หมายถึง ความมีคุณธรรม จริยธรรม และเมตตาธรรม
สัญลักษณ์ประจำโรงเรียน > ปรัชญาประจำโรงเรียน

โลโก ปตฺถมฺภิกา เมตฺตา แปลว่า เมตตาเป็นเครื่องค้ำจุนโลก
สัญลักษณ์ประจำโรงเรียน > คำขวัญประจำโรงเรียน

เรียนดี กีฬาเด่น เน้นสิ่งแวดล้อม เพียบพร้อมคุณธรรม น้อมนำเศรษฐกิจพอเพียง
สัญลักษณ์ประจำโรงเรียน > การจัดการศึกษา

เปิดสอนเฉพาะชั้นมัธยมศึกษาปีที่ 1 - 6 ระดับ
แหล่งข้อมูลอื่น

เว็บไซต์โรงเรียนเมธีพิทยา เก็บถาวร 2020-10-26 ที่ เวย์แบ็กแมชชีน
โรงเรียนเมธีพิทยา ที่เฟซบุ๊ก
ข้อมูลพื้นฐานโรงเรียนเมธีพิทยาในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
แผนที่และภาพถ่ายทางอากาศของ โรงเรียนเมธีพิทยา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
16°31′19″N 100°19′28″E﻿ / ﻿16.522047°N 100.324522°E﻿ / 16.522047; 100.324522
ฉันชื่อจิฮิโระ

| ฉันชื่อจิฮิโระ |
| --- | --- |
ใบปิดภาพยนตร์

ญี่ปุ่น: ちひろさん
 
กำกับ: ริกิยะ อิมาอิซูมิ
บทภาพยนตร์: คาโอริ ซาวาอิ ริกิยะ อิมาอิซูมิ
สร้างจาก: ชิฮิโระซัง โดย ฮิโรยูกิ ยาซูดะ
นักแสดงนำ:   คาซูมิ อาริมูระ  ฮานะ โทโยชิมะ  เท็ตตะ ชิมาดะ  van  ลิลลี แฟรงกี  จุง ฟูบูกิ  มิสึรุ ฮิราตะ  โทชิเอะ เนงิชิ  มิวาโกะ อิจิกาวะ  ยูอิ ซากูมะ 
ดนตรีประกอบ: ชิเงรุ คิชิดะ
บริษัทผู้สร้าง: แอสมิกแอส ดิจิทัลฟรอนเทียร์ เน็ตฟลิกซ์ 
ผู้จัดจำหน่าย: แอสมิกแอส เน็ตฟลิกซ์
วันฉาย:   23 กุมภาพันธ์ ค.ศ. 2023 (2023-02-23) 
ความยาว: 132 นาที
ประเทศ: ประเทศญี่ปุ่น
ภาษา: ภาษาญี่ปุ่น
ฉันชื่อจิฮิโระ (ญี่ปุ่น: ちひろさん; โรมาจิ: Chihirosan; อังกฤษ: Call Me Chihiro) เป็นภาพยนตร์ญี่ปุ่นที่กำกับโดย ริกิยะ อิมาอิซูมิ โดยสร้างจากผลงานมังงะในชื่อภาษาญี่ปุ่นเดียวกันของ ฮิโรยูกิ ยาซูดะ กำหนดฉายในโรงภาพยนตร์และเผยแพร่ทางเน็ตฟลิกซ์ในวันที่ 23 กุมภาพันธ์ ค.ศ. 2023 นำแสดงโดย คาซูมิ อาริมูระ แสดงเป็น จิฮิโระ อดีตผู้ให้บริการทางเพศหญิงที่ชื่นชอบร้านขายเบ็นโตแห่งหนึ่งในเมืองขนาดเล็กติดทะเลและเริ่มทำงานที่นั่น เธอไม่ปิดบังเรื่องในอดีตและเปิดใจรับฟังปัญหาของผู้อื่นรอบตัว
นักแสดง > ตัวละครหลัก

คาซูมิ อาริมูระ แสดงเป็น จิฮิโระ
นักแสดง > ตัวละครสมทบ

ฮานะ โทโยชิมะ แสดงเป็น คูนิโกะ เซโอะ
เท็ตตะ ชิมาดะ แสดงเป็น มาตาโกะ ซาตาเกะ
van แสดงเป็น บาจิรุ
ลิลลี แฟรงกี แสดงเป็น อูสึมิ
จุง ฟูบูกิ แสดงเป็น ทาเอะ
มิสึรุ ฮิราตะ แสดงเป็น บิโต
โทชิเอะ เนงิชิ แสดงเป็น นางาอิ
มิวาโกะ อิจิกาวะ แสดงเป็น ทานิงูจิ
ยูอิ ซากูมะ แสดงเป็น ฮิโตมิ
แหล่งข้อมูลอื่น

เว็บไซต์ทางการ
ถั่งโถมโหมแรงไฟ

ถั่งโถมโหมแรงไฟ เป็นบทเพลงปฏิวัติที่เขียนและขับร้องโดย วงดนตรีคาราวาน ซึ่งเขียนขึ้นเมื่อสมาชิกของวงทุกคนเดินทางเข้าป่า หลังเหตุการณ์ 6 ตุลา เพื่อเข้าร่วมการต่อสู้กับพรรคคอมมิวนิสต์แห่งประเทศไทย เนื่องจากความกดดันทางการเมืองยุคนั้น คำร้องโดย สุรชัย จันทิมาธร ทำนองโดย สุรชัย จันทิมาธร และทองกราน ทานา
ประวัติ

ประวัติของเพลงนี้ตามที่กล่าวในเว็บไซต์อย่างเป็นทางการของวงคาราวาน เก็บถาวร 2010-01-01 ที่ เวย์แบ็กแมชชีนระบุว่า เมื่อสมาชิกของวงทุกคนเดินทางเข้าป่าที่จังหวัดเลย หลังเหตุการณ์ 6 ตุลาแล้ว ทุกคนก็ได้เข้ารับการอบรมทฤษฎีปฏิวัติจากพรรค จากนั้นไม่กี่วันต่อมาก็เดินทางเข้าสู่เขตจรยุทธ์ภูซาง ที่จังหวัดอุดรธานี
ในคืนหนึ่ง ทองกรานได้จินตนาการถึงภาพยนตร์เรื่องหนึ่งเกี่ยวกับจอมพลโจซิป โบรซ ติโต อดีตประธานาธิบดีประเทศยูโกสลาเวีย จึงเกิดแรงบันดาลใจฮัมทำนองเพลงลายอิสระขึ้นมา เมื่อสุรชัยได้ยินจึงคุยกันว่าน่าจะทำเป็นเพลงได้ โดยสุรชัยได้นำเอาทฤษฎีปฏิวัติมาเขียนเป็นเนื้อหาในเพลง
จากนั้นวงคาราวานได้ใช้ซอกภูในเขตจรยุทธ์ภูซางเป็นห้องบันทึกเสียง เพื่ออัดเพลงถั่งโถมโหมแรงไฟ โดยร้องขอเครื่องมือบันทึกเสียงจากจัดตั้งของพรรค การบันทึกเสียงเป็นไปอย่างยากลำบาก เนื่องจากความยากในการเล่นทำนองเพลงถั่งโถมโหมแรงไฟที่ช้าในตอนแรก และจะค่อย ๆ เร็วขึ้นในท่อนท้าย ๆ นักดนตรีและนักร้องทุกคนจึงต้องเล่นเพลงพร้อมกัน นอกจากนี้การอัดเสียงยังต้องการความเงียบที่สุดเพื่อไม่ให้มีเสียงรบกวนในเพลงด้วย มิฉะนั้นก็ต้องเริ่มอัดเสียงใหม่ทั้งหมด
ระหว่างการอัดเสียง ได้มีเสียงปืนดังขึ้น 1 นัด ซึ่งเป็นเสียงปืนของสหายนักรบที่ออกไปล่าสัตว์หาอาหาร  เสียงปืนที่ดังขึ้นในเวลานั้นดังตรงช่วงจบเนื้อร้องที่ว่า "มือจะกำปืนกล้าประกาศชัย" พอดี ทุกคนที่อัดเสียงในเวลานั้นเห็นตรงกันว่าเสียงปืนเข้ากันได้พอดีกับจังหวะของเพลง จึงเล่นเพลงต่อจนจบด้วยอารมณ์ฮึกเหิมและไม่มีการอัดเสียงใหม่อีก
เพลงนี้เมื่อเผยแพร่ในหมู่พลพรรคของ พคท. โดยทางสถานีวิทยุเสียงประชาชนแห่งประเทศไทย (สปท.) ก็ได้รับความนิยมมาก ภายหลังเมื่อวงคาราวานออกจากป่า เพลงนี้ก็ยังเป็นเพลงที่ถูกขอให้เล่นมากที่สุดเพลงหนึ่งของวงคาราวานในปัจจุบัน
ศิลปินที่นำไปขับร้องใหม่

พงษ์สิทธิ์ คำภีร์ ในอัลบั้ม วันใหม่ (พ.ศ. 2550)
แอ๊ด คาราบาว ในอัลบั้ม สุรชัยกึ่งศตวรรษ (พ.ศ. 2541)
แหล่งข้อมูลอื่น

ฟังเพลงถั่งโถมโหมแรงไฟและประวัติเพลง เก็บถาวร 2007-09-28 ที่ เวย์แบ็กแมชชีน
ดาวน์โหลดเพลงถั่งโถมโหมแรงไฟ ฉบับบันทึกเสียงครั้งแรกสุด[ลิงก์เสีย] (ที่มา เก็บถาวร 2007-09-28 ที่ เวย์แบ็กแมชชีน)
ฟังเพลงถั่งโถมโหมแรงไฟ ในการแสดงสดในรายการเมืองไทยรายสัปดาห์ เก็บถาวร 2007-06-15 ที่ เวย์แบ็กแมชชีน
ฟังเพลงถั่งโถมโหมแรงไฟ ฉบับพงษ์สิทธิ์ คำภีร์
ถั่งโถมโหมแรงไฟ(ดัดแปลงจากเพลงถั่งโถมโหมแรงไฟของคาราวาน) ของวงประกายดาว เก็บถาวร 2016-03-05 ที่ เวย์แบ็กแมชชีน
แก้ว (แก้ความกำกวม)

แก้ว อาจหมายถึง:
แก้ว - ของที่ได้จากการใช้ทรายขาวเป็นส่วนประกอบสำคัญ มาหลอมกับสารที่มีสมบัติเป็นด่าง เช่น ออกไซด์ของโซเดียม ออกไซด์ของแคลเซียม แล้วมีลักษณะแข็งใส แลลอดเข้าไปข้างในได้
แก้ว - หินแข็งใส แลลอดเข้าไปข้างในได้ ได้แก่ จำพวกเพชรพลอย
แก้ว - เรียกภาชนะที่ทำด้วยแก้วสำหรับใส่น้ำกินเป็นต้น
เรียกของใสบางชนิด เช่น กระดาษแก้ว ผ้าแก้ว ข้าวเหนียวแก้ว ลูกแก้ว
เรียกของมีค่าเสมือนเพชรพลอย เช่น แก้วสามประการ
แก้ว พงษ์ประยูร - นักมวยชาวไทยผู้ครองเหรียญเงินโอลิมปิก 2012
แก้ว แฟร์เท็กซ์ - นักมวยไทยชาวไทย
แก้ว พุทธรัศมี - นักการเมืองชาวเขมร
แก้ว อัจฉริยะกุล - นักแต่งเพลงลูกกรุงชาวไทย
จริญญา ศิริมงคลสกุล - ศิลปินชาวไทยจากวงเฟย์ ฟาง แก้ว ชื่อเล่นว่า แก้ว
ท้าวศรีสุนทรนาฏ (แก้ว พนมวัน ณ อยุธยา) - ครูนาฏศิลป์ชาวไทย
พระยาจุฬาราชมนตรี (แก้ว) - จุฬาราชมนตรีในรัชกาลสมเด็จพระนารายณ์และสมเด็จพระเพทราชา
อภิรดี ภวภูตานนท์ - นักแสดงหญิงชาวไทย ชื่อเล่นว่า แก้ว
แก้ว - ชื่อไม้พุ่มหรือไม้ต้นขนาดกลางชนิด Murraya paniculata (L.) Jack ในวงศ์ Rutaceae ขึ้นตามป่าดิบ กิ่งก้านสีขาว ใบสี เขียวสดเป็นมัน ดอกสีขาว กลิ่นหอม เนื้อไม้แข็งใส เหนียว มีลายใช้ทำด้ามมีดและไม้ถือ
แก้วกาญจนา - ชื่อไม้ประดับในวงศ์ Araceae เป็นไม้มงคลตามคติไทย และขึ้นชื่อว่าเป็นราชาแห่งไม้ประดับ
แก้วเจ้าจอม - ชื่อไม้ดอกชนิด Guaiacum officinale L. ในวงศ์ Zygophyllaceae กลีบดอกสีม่วงคราม เกสรสีเหลือง พระบาทสมเด็จพระปรเมนทรมหามกุฏทรงนำเข้าสู่ประเทศไทยจากประเทศอินโดนีเซีย
พิกุล - ภาษาถิ่นพายัพเรียก แก้ว
มะม่วงแก้ว - ชื่อมะม่วงพันธุ์หนึ่งของชนิด Mangifera indica L. นิยมกินดิบ ๆ หรือดอง
แว่นแก้ว - ไม้น้ำชนิด Hydrocotyle umbellata L. เป็นผักจิ้มเครื่องหลนหรือใช้เป็นเครื่องเคียง ทั้งนิยมคั้นน้ำเป็นน้ำดื่ม และใช้เป็นไม้ประดับอ่างปลา
ส้มแก้ว - ชื่อส้มชนิด C. nobilis Lour.
นกแก้ว - ชื่อนกปากงุ้มเป็นขอในวงศ์ Psittacidae ตัวสีเขียว ปากมีหลายสี เช่น แดง เหลือง อยู่รวมกันเป็นฝูง กินเมล็ดพืชและผลไม้
ปลาแก้ว - ชื่อปลาทะเลพวกปลาจวดชนิด Otolithoides biauritus ในวงศ์ Sciaenidae ลำตัวยาวเรียว ปากเล็ก ทู่ ฟันเล็ก ครีบหางแหลม ก้านครีบก้นมีขนาดเล็ก เกล็ดในแนวเส้นข้างตัวขยายใหญ่และนูนเป็นสัน ลำตัวสีเทา ใกล้สันท้องมีสีเงินคล้ายปลาจวดชนิดอื่นยาวได้ถึงหนึ่งเมตร, จวดลาก ก็เรียก
หนอนแก้ว - ชื่อตัวหนอนซึ่งเป็นตัวอ่อนของผีเสื้อ ตามลำตัวมีขนน้อย และมักเป็นขนสั้น ๆ ผิวลำตัวเป็นมันเลื่อมคล้ายแก้ว มีสีสันต่าง ๆ กัน บางชนิดสีเขียว เขียวปนเหลือง และบางชนิดมีลายเป็นดวง ๆ บางชนิดจะปล่อยสารใสคล้ายแก้วเห็นเป็นทางเมื่อเคลื่อนผ่านไปเช่น หนอนแก้วส้ม (เช่น ชนิด Papilio demoleus) ในวงศ์ Papilionidae
แก้ว - ละครแสดงโดย: โจ จิรายุส, ธัญญ่า ธัญญาเรศ
แก้ว - ตัวละครจากการ์ตูนล่าขุมทรัพย์สุดขอบฟ้า
แก้วหน้าม้า - ตัวละครจากวรรณคดีไทยพระนิพนธ์ในพระเจ้าบรมวงศ์เธอ พระองค์เจ้าทินกร กรมหลวงภูวเนตรนรินทรฤทธิ์
เณรแก้ว - ตัวละครจากการ์ตูนเณรแก้วกับน้อยไชยา
แค่ทำโทรศัพท์มือถือหาย ทำไมต้องกลายเป็นศพ

| แค่ทำโทรศัพท์มือถือหาย ทำไมต้องกลายเป็นศพ |
| --- | --- |
ใบปิดภาพยนตร์
스마트폰을 떨어뜨렸을 뿐인데
กำกับ: คิม แท-จุน
เขียนบท: คิม แท-จุน
นักแสดงนำ: ช็อน อู-ฮี อิม ซี-วัน คีม ฮี-ว็อน
กำกับภาพ: คิม ยง-ซ็อง
ตัดต่อ: ซิน มิน-กย็อง
ดนตรีประกอบ: ทัลพาลัน
บริษัทผู้สร้าง: สตูดิโอเอ็น 
ผู้จัดจำหน่าย: เน็ตฟลิกซ์
วันฉาย: 17 กุมภาพันธ์ พ.ศ. 2566
ความยาว: 117 นาที
ประเทศ: เกาหลีใต้
ภาษา: เกาหลี
แค่ทำโทรศัพท์มือถือหาย ทำไมต้องกลายเป็นศพ (เกาหลี: 스마트폰을 떨어뜨렸을 뿐인데) เป็นภาพยนตร์เกาหลีใต้แนวตื่นเต้น กำกับโดยคิม แท-จุนในฐานะผลงานการกำกับครั้งแรก นำแสดงโดยช็อน อู-ฮี, อิม ซี-วัน และคีม ฮี-ว็อน ฉายทางเน็ตฟลิกซ์ในวันที่ 17 กุมภาพันธ์ พ.ศ. 2566
เรื่องย่อ

พนักงานบริษัททั่วไปคนหนึ่งได้ทำโทรศัพท์มือถือที่มีข้อมูลส่วนบุคคลทั้งหมดของเธอหายไป และเริ่มต้นเผชิญหน้ากับภัยคุกคามที่เข้ามาในชีวิตประจำวัน
นักแสดง

ช็อน อู-ฮี รับบท นามิ
อิม ซี-วัน รับบท จุน-ย็อง
คิม ฮี-ว็อน รับบท จี-มัน
พัค โฮ-ซัน
คิม เย-ว็อน
จ็อน จิน-โอ
คิม จู-รยุง
ลี แจ-อู
การสร้าง

ภาพยนตร์สร้างจากนวนิยายญี่ปุ่นชื่อเรื่องเดียวกันโดยอากิระ เทชิงาวาระ ซึ่งเคยดัดแปลงเป็นภาพยนตร์ญี่ปุ่นชื่อเรื่อง Stolen Identity ในปี พ.ศ. 2561 การถ่ายทำเริ่มในเดือนมีนาคม พ.ศ. 2564 และสิ้นสุดในวันที่ 27 มิถุนายน พ.ศ. 2564
ภาพยนตร์เดิมมีกำหนดออกฉายในโรงภาพยนตร์โดยบริษัทซีเจ อีแอนด์เอ็ม แต่ภายหลังตัดสินใจให้ฉายทางเน็ตฟลิกซ์
แหล่งข้อมูลอื่น

แค่ทำโทรศัพท์มือถือหาย ทำไมต้องกลายเป็นศพ ที่เน็ตฟลิกซ์
แค่ทำโทรศัพท์มือถือหาย ทำไมต้องกลายเป็นศพ ที่ฮันซีเนมา
แค่ทำโทรศัพท์มือถือหาย ทำไมต้องกลายเป็นศพ ที่โคเรียนมูวีเดตาเบส
| ด ค กผลงานของสตูดิโอเอ็น |
| --- | --- |
ละครโทรทัศน์:  นรกคือผู้อื่น  เพกาซัสมาร์เก็ต  ความลับของนางฟ้า  สวีทโฮม  เนเวอร์เดอะเลส: รักนี้ห้ามไม่ได้  ยูมิส์เซลล์ส  ร้อนนั้นเรารักกัน  ทูมอร์โรว์: พรุ่งนี้  ทูเดย์สเว็บตูน  เดอะโกลเดนสปูน  ปลดล็อกที เครื่องนี้มี CEO  บลัดฮาวส์  ชาตินี้ก็ฝากด้วยนะ  ดูนา ไอดอลสาวข้างบ้าน  วิจิแลนตี  อะบลัดดีลักกีเดย์  เกมท้าตาย 
ภาพยนตร์:  แค่ทำโทรศัพท์มือถือหาย ทำไมต้องกลายเป็นศพ
ทำมือ

ทำมือ เป็นสตูดิโออัลบั้มเดี่ยวลำดับที่ 2 ของแอ๊ด คาราบาว (ยืนยง โอภากุล) ศิลปินแห่งชาติ สาขาศิลปะการแสดง (นักร้อง-นักประพันธ์เพลงไทยสากล) ประจำปี พ.ศ. 2556 และเป็นอัลบั้มชุดแรกภายหลังการแยกตัวของวงคาราบาว หรือเป็นการพักวง เริ่มบันทึกเสียงเดือนเมษายน พ.ศ. 2532 และวางตลาดเดือนสิงหาคม ขายได้ไปกว่า 700,000 ตลับ ภายใต้สังกัดแว่วหวาน (เป็นอัลบั้มที่โด่งดังในอัลบั้มหนึ่งของ แอ๊ด คาราบาว)
อัลบั้มมีเพลงทั้งสิ้น 13 เพลง โดยเพลงที่โด่งดังที่สุดคือเพลง สุรชัย 3 ช่า ร้องโดย หงา คาราวาน ส่วนแอ๊ดทำหน้าที่เพียงร้องท่อนสร้อยของเพลงเท่านั้น ซึ่งเป็นเพลงสไตล์สามช่า ที่ได้รับความนิยมอย่างมากอีกเพลงหนึ่ง รวมทั้งเพลงอื่น ๆ เช่น "รักต้องสู้"  "แง้มใจ" "ทำมือ" และมีการร้องต่อกันเรื่อยมา นอกจากนี้ยังมีเพลงที่เสนอแง่มุมของความรักอย่างมีเหตุผลออกมาด้วยกันถึง 3 เพลง ได้แก่ แง้มใจ, รักต้องสู้ และ รักทรหด (2) ซึ่งเป็นเพลงภาคต่อเนื่องจากที่เสนอในอัลบั้ม ทับหลัง ของวงคาราบาว
รายชื่อเพลงในอัลบั้ม

ทำมือ
รักทรหด (2)
สุรชัย 3 ช่า
พลจันทร์ เดือนเพ็ญ
วอลซ์ ทบ.
ฉานสเตท
ออกซิเจน
แง้มใจ
รักต้องสู้
สระแก้ว
สิงคโปร์
ไอ้โต
โอ้ลาล้า
↑  ร้องร่วมกับ สุรชัย จันทิมาธร (หงา คาราวาน) และ อัสนี โชติกล